CELEX: 22010D0595
Language: da
Date: 2010-06-21 00:00:00
Title: 2010/595/EU: Afgørelse nr. 1/2010 af AVS-EU-Ministerrådets den 21. juni 2010 om Den Sydafrikanske Republiks tiltrædelse af den ændrede AVS-EU-partnerskabsaftale

6.10.2010   
            
            
               DA
            
            
               Den Europæiske Unions Tidende
            
            
               L 263/13
            
         AFGØRELSE Nr. 1/2010 AF AVS-EU-MINISTERRÅDETS
   den 21. juni 2010
   om Den Sydafrikanske Republiks tiltrædelse af den ændrede AVS-EU-partnerskabsaftale
   (2010/595/EU)
   AVS-EU-MINISTERRÅDET HAR —
   under henvisning til partnerskabsaftalen mellem på den ene side medlemmerne af gruppen af stater i Afrika, Vestindien og Stillehavet (i det følgende benævnt »AVS«) og på den anden side Det Europæiske Fællesskab og dets medlemsstater, undertegnet i Cotonou den 23. juni 2000 (1) og revideret i Luxembourg den 25. juni 2005 (i det følgende benævnt »AVS-EU-partnerskabsaftalen«) (2), særlig artikel 94, stk. 1, og
   ud fra følgende betragtninger:
   
               (1)
            
            
               I overensstemmelse med aftalens artikel 93, stk. 3, trådte den reviderede AVS-EU-aftale i kraft den 1. juli 2008.
            
         
               (2)
            
            
               Sydafrika, som undertegnede den reviderede AVS-EU-aftale den 25. juni 2005, deponerede ikke et ratifikationsinstrument, jf. artikel 93, stk. 4, inden for fristen den 30. juni 2009.
            
         
               (3)
            
            
               Ifølge artikel 94 i den reviderede AVS-EU-aftale skal enhver anmodning om tiltrædelse, som fremsættes af en stat, indgives til og godkendes af AVS-EU-Ministerrådet.
            
         
               (4)
            
            
               Sydafrika indgav en anmodning om tiltrædelse af AVS-EU-aftalen den 23. november 2009.
            
         
               (5)
            
            
               AVS-EU-Ministerrådet kan ifølge sin forretningsorden (3), som er fastlagt i henhold til aftalen, godkende en anmodning om tiltrædelse ved skriftlig procedure —
            
         VEDTAGET DENNE AFGØRELSE:
   Artikel 1
   Godkendelse af anmodning om tiltrædelse
   Den Sydafrikanske Republiks anmodning om at tiltræde partnerskabsaftalen mellem på den ene side medlemmerne af gruppen af stater i Afrika, Vestindien og Stillehavet og på den anden side Det Europæiske Fællesskab og dets medlemsstater, undertegnet i Cotonou den 23. juni 2000 og revideret i Luxembourg den 25. juni 2005, godkendes hermed.
   Artikel 2
   Ikrafttrædelse
   Denne afgørelse træder i kraft på dagen efter vedtagelsen.
   
      Udfærdiget i Ouagadougou, den 21. juni 2010.
      
         
            For AVS-EU-Ministerrådet
         
         P. BUNDUKU-LATHA
         
            Formand
         
      
   
   
      (1)  EFT L 317 af 15.12.2000, s. 3.
   
      (2)  Aftale om ændring af partnerskabsaftalen mellem medlemmerne af gruppen af stater i Afrika, Vestindien og Stillehavet på den ene side og Det Europæiske Fællesskab og medlemsstaterne på den anden side undertegnet i Cotonou den 23. juni 2000 (EUT L 209 af 11.8.2005, s. 27).
   
      (3)  EUT L 95 af 14.4.2005, s. 44.